मुंबई: महाराष्ट्र में बीजेपी नीत सरकार 19 विपक्षी विधायकों का निलंबन निरस्त कर सकती है जिन्हें वित्त मंत्री सुधीर मुनगंटीवार का बजट भाषण बाधित करने पर सदन से निलंबित कर दिया गया था. भाजपा के एक वरिष्ठ नेता ने कहा, ‘‘सरकार ने संकेत दिया है कि वह विधायकों का निलंबन 29 मार्च से निरस्त करने को तैयार है जब तीन दिन के अंतराल के बाद सदन की कार्यवाही दोबारा शुरू होगी.’’ निलंबित 19 विधायकों में से 10 राकांपा के और नौ कांग्रेस के हैं.